Carlo Ancelotti

Carlo Ancelotti (lindur më 10 Qershor 1959) është një trajner Italian futbolli dhe ish futbollist profesionist i cili është aktualisht trajneri i klubit spanjoll Real Madrid. Ai konsiderohet si një nga trajnerët më të mirë dhe të suksesshëm i të gjitha kohërave.

Ancelotti është një nga tre trajnerët që e ka fituar UEFA Ligën e Kampioneve tre herë (dy herë me Milanin dhe një herë me Real Madridin) si dhe një nga dy trajnerët që ka arritur katër finale. Ai gjithashtu ka fituar FIFA Kupën e Botës për Klube dy herë si trajner i Milanit dhe Real Madridit. Ancelotti është gjithashtu një nga shtatë personat që e ka fituar Kupën Evropiane ose Ligën e Kampioneve si futbollist ose trajner.

Ancelotti filloi karrierën e tij si futbollist duke luajtur si mesfushor me Parmën. Në vitin 1979, ai ndihmoi ekipin të ngjitej në Serie B. Pas përfundimit të atij sezonit, ai u transferua te Roma, me të cilën do të fitonte një titull të Serie A dhe katër kupa. Ancelotti i kaloi vitet e fundit të karrierës si lojtar me Milanin, duke fituar dy kampionate dhe dy Kupa Evropiane si dhe trofe të tjerë. Në nivelin ndërkombëtar, Ancelotti luajti 26 ndeshje dhe shënoi një gol me kombëtaren italiane. Ai luajti në dy edicione të FIFA Kupës së Botës, duke arritur vendin e tretë në turnamentin e vitit 1990, si dhe në UEFA Euro 1988, ku Italia arriti në gjysëm-finale.

Si trajner, Ancelotti ka drejtuar Reggianën, Parmën, Juventusin, Milanin, Çelsin, Paris Saint-Germainin, Real Madridin, Bayern Münchenin, Napolin dhe Evertonin, si dhe ka fituar tituj vendor në Itali, Angli, Francë, Spanjë dhe Gjermani.

 Referime 

Kategoria:Lindje 1959
Kategoria:Njerëz që jetojnë
Kategoria:Futbollistë italianë
Kategoria:Futbollistë në kombëtaren italiane
Kategoria:Futbollistë në Parma F.C.
Kategoria:Futbollistë në A.S. Roma
Kategoria:Futbollistë në A.C. Milan
Kategoria:Trajnerë italianë futbolli
Kategoria:Trajnerë në AC Reggiana 1919
Kategoria:Trajnerë në A.C. Milan
Kategoria:Trajnerë në Chelsea F.C.
Kategoria:Trajnerë në S.S.C. Napoli
Kategoria:Trajnerë në Real Madrid C.F.
Kategoria:Trajnerë në Everton F.C.
Kategoria:Trajnerë në Serie A
Kategoria:Trajnerë në Ligue 1
Kategoria:Trajnerë në La Liga
Kategoria:Trajnerë në Bundesliga
Kategoria:Trajnerë fitues të UEFA Ligës së Kampioneve